Karlspreis
Dr Karlsbryys (dt. Internationaler Karlspreis der Stadt Aachen, syt 1988 Internationaler Karlspreis zu Aachen, churz Karlspreis), wird alljohr z Aachen fir Verdienscht um di Europäisch Ainigung vergee. Verlihe wird näbe dr Urkund au ne Medallie, wu ne Bild vum Karl em Große uf dr Vordersyte zaigt, e Darstellig vum eltschte erhaltene ‚Stadtsiigel vu dr Stadt Aachen us em frieje 12. Johrhundert. Dr Abschluss vu dr Verleihigszeremoni vum mit ere Summe vu 5000 € dotierte Karlsbryys bildet d Red vum Bryysdreeger.

Dr Bryys isch noch em Karl em Große gnännt, wel dää as dääjenig giltet, wu Europa zum erschte Mol veraint het, un wel er am Änd vum achte Johrhundert Aachen zue syre Lieblingspfalz gwehlt ghaa het. 

D Verleihig findet draditionäll am Uffahrtsdag im Chrengissaal vum Rothuus z Aachen statt. D Uuswahl vum Bryysdreeger drifft s Direktorium vu dr Karlspreisgesellschaft, wu hite us em Oberburgermaischter vu dr Stadt Aachen, em Dompropst z Aachen un em Rektor vu dr RWTH Aachen, Verdrätter vu dr im Rot vu dr Stadt Aachen verdrättene Fraktione, vum Direktorium benännte Mitglider, gwehlte Mitglider un Verdrätter vu dr Stiftung bstoht.

Gschicht 
Im Dezämber 1949 hän d Aachener Burger Albert Maas, Albert Servais, dr Bischof Johannes Joseph van der Velden, Professor Wilhelm Müller, Peter Mennicken, Hermann Heusch, Franz Krauß, Carel Nieuwenhuijsen, Erasmus Schlapp un Jean Louis Schrader noch ere Initiative vum Chaufmann Kurt Pfeiffer d „Gesellschaft zur Verleihung des Internationalen Karlspreises der Stadt Aachen“ (Karlspreisgesellschaft) grindet. Dr Bryys het alljohr solle vergee wäre an Persenligkaite, wu „den Gedanken der abendländischen Einigung in politischer, wirtschaftlicher und geistiger Beziehung gefördert haben“. Syt 1987 isch d Karlspreisgesellschaft in dr Rächtsform vun eme Yydraite Verain verfasst un fiert dr Name „Gesellschaft für die Verleihung des Internationalen Karlspreises zu Aachen e. V.“. Syt 1997 git s dernäbe d „Stiftung Internationaler Karlspreis zu Aachen“, wu dr Gedanke vu dr europäische Ainigung soll ferdere.

Bryysdreeger

Uußerordetlige Bryysdreeger 
Am 24. Merz 2004 isch zum bishär ainzige Mol e uußerordelige Karlsbryys an dr Papscht Johannes Paul II. verlihe wore.

Literatur 
 Franco Bettin (Hrsg.): 50 Jahre internationaler Karlspreis zu Aachen. Monschau 2000
 Harald Kästner (Hrsg.): Die Karlspreisträger und ihre europäischen Reden. Bonn 1983
 Heinz Kundolf: Die Gedenk-Medaillen auf den Internationalen Karlspreis zu Aachen, Jahresgabe der Aachener Münzfreunde. Aachen 1996
 Helmut Reuther (Hrsg.): Der internationale Karlspreis zu Aachen. Zeugnis europäischer Geschichte. Symbol europäischer Einigung. Bonn 1993
 Sabine Schulz: Der Aachener Karlspreis. Aachen 1988

Weblink 

 Websyte vum Karlsbryys
 Walter Eversheim,  Geschichte des Karlspreises uf dr Internetbresänz vu dr Stadt Aachen

Fueßnote 

Uuszeichnig